বন্ধ হতে চলেছে জনপ্রিয় একজোড়া বাংলা ধারাবাহিক! কেন?

কলকাতা: পুনরায় বন্ধ হতে চলেছে বাংলা ধারাবাহিক (Bengali Television)। এক বছর পার না হতেই ‘বসু পরিবার’ ধারাবাহিকের শেষ দিনের শুটিং হয়ে গেল। শুধু ‘বসু পরিবার’ই নয় পাশাপাশি আরও একটি বাংলা ধারাবাহিক বন্ধ হতে চলেছে।

২০২৪-এর মে মাসে শুরু হয় ‘বসু পরিবার’। তবে অক্টোবর মাসেই বদলে যায় নায়িকা। শ্রীমা ভট্টাচার্যের পরিবর্তে নীলা চরিত্রের কাজ শুরু করেন অভিনেত্রী সম্পূর্ণা মণ্ডল। জানা গিয়েছে, শারীরিক অসুস্থতার কারণেই ধারাবাহিক থেকে সরে গিয়েছিলেন শ্রীমা। পারিবারিক গল্পকে কেন্দ্র করে এগিয়ে যায় ধারাবাহিক, তবে এই কয়েক মাসে দর্শকমনে তেমন ভাবে জায়গা করে নিতে পারেনি।

আরও পড়ুন: এবার রি রিলিজের পথে ‘জব উই মেট’

অন্যদিকে, সম্ভবত চলতি সপ্তাহেই শেষ দিনের শুটিং হতে চলেছে আরও একটি ধারাবাহিক ‘মালাবদল’-এর। ২০২৪ সালের জুলাই মাসে শুরু হয়েছিল এই ধারাবাহিক। যদিও টিআরপি তালিকায় সেই ভাবে জায়গা করে নিতে পারেনি ‘মালাবদল।’

অনেকেরই ধারণা ক্রমশই অবস্থা খারাপ হতে চলেছে বাংলা সিরিয়ালের। যদিও এই নিয়ে তর্ক-বিতর্ক রয়েছে।